cyanic-selkie/wikianc huggingface dataset:
Πιερ Εμμανυέλ
Βιογραφικά στοιχεία
Κατά τη διάρκεια της γερμανικής κατοχής, ο Εμμανυέλ κατέφυγε στον Νομό Ντρομ, όπου δίδασκε και έλαβε μέρος στην Αντίσταση. Μεταπολεμικά έγινε διευθυντής των αγγλόφωνων υπηρεσιών της γαλλικής ραδιοτηλεοράσεως και έδωσε αρκετές διαλέξεις στον Καναδά και στις ΗΠΑ. Εκλέχθηκε ως το τρίτο μέλος της 4ης έδρας της Γαλλικής Ακαδημίας το 1968 (διαδεχόμενος τον Αλφόνς Ζυν), ενώ διετέλεσε πρόεδρος του PEN International μεταξύ 1969 και 1971, της γαλλικής λέσχης PEN από το 1973 ως το 1976, και ο πρώτος πρόεδρος του γαλλικού Εθνικού Οπτικοακουστικού Ινστιτούτου το 1975.
Το ποιητικό έργο του Εμμανυέλ είναι το έργο ενός διανοούμενου ορμητικού, επαναστατικού και ρωμαλέου, ενώ εμπνέεται σε μεγάλο βαθμό από τον Χριστιανισμό. Στα πεζά του κείμενα εκθέτει τις εμπειρίες του από τη νεανική του ζωή και τη θητεία του στην ποίηση προκειμένου να εκφράσει μια δικής του επινοήσεως ασκητική.
Ο Πιερ Εμμανυέλ απεβίωσε στο Παρίσι το 1984, σε ηλικία 68 ετών, από γενικευμένο καρκίνο και τάφηκε στο Κοιμητήριο του Περ-Λασαίζ. Μαζί του είναι θαμμένη η σορός της δεύτερης συζύγου του, Ζανίν (το γένος Loo), η οποία απεβίωσε τον Απρίλιο του 2013.
Εξωτερικοί σύνδεσμοι
Κατηγορία:Γάλλοι ποιητές Κατηγορία:Γάλλοι ακαδημαϊκοί
388 π.Χ.
Θάνατοι
Κατηγορία:Έτη
Κυβέρνηση Παναγιώτη Κανελλόπουλου 1945
Η κυβέρνηση Παναγιώτη Κανελλόπουλου διορίστηκε τον Νοέμβριο του 1945 από τον Αντιβασιλέα Δαμασκηνό, διαδεχόμενη τη δική του προηγούμενη κυβέρνηση.
Στα μέσα του Νοεμβρίου έφτασε στην Ελλάδα, ο Άγγλος υφυπουργός Εξωτερικών, Έκτωρ ΜακΝηλ, (Hector McNeil) με εντολές να διευθετήσει τα μείζονα προβλήματα της χώρας (ανάδειξη κυβέρνησης συνεργασίας κομμάτων, οικονομική βοήθεια).
Στις 20 Νοεμβρίου, ο Δαμασκηνός συγκάλεσε συμβούλιο πολιτικών αρχηγών και πρώην πρωθυπουργών στους οποίους ανακοίνωσε τα αποτελέσματα των συνομιλιών του με τον ΜακΝηλ: την αναβολή του δημοψηφίσματος για το Μάρτιο του 1948, τον σχηματισμό κυβέρνησης συνασπισμού για να αντιμετωπιστεί το οξύ οικονομικό πρόβλημα της χώρας και να προετοιμαστούν οι επερχόμενες βουλευτικές εκλογές και την εφαρμογή των σχεδίων των Άγγλων οικονομολόγων για την ανάπτυξη της χώρας. Αυτοί ήταν οι όροι που έθεσε ο ΜακΝηλ, η αποδοχή των οποίων θα οδηγούσε σε οικονομική βοήθεια από τη Μεγάλη Βρετανία.
Η διοικούσα επιτροπή του Λαϊκού Κόμματος (Τσαλδάρης, Μαυρομιχάλης, Στεφανόπουλος και Θεοτόκης) αρνήθηκαν όπως έκαναν εδώ και μήνες, την αναβολή του δημοψηφίσματος, και απείχαν απο τον κυβερνητικό συνασπισμό. Ωστόσο, όλοι οι υπόλοιποι αρχηγοί (το ΚΚΕ δεν είχε κληθεί στη σύσκεψη) αποδέχτηκαν τη συμφωνία. Ο Αντιβασιλέας επέλεξε το Θεμιστοκλή Σοφούλη, ως τον πρεσβύτερο πολιτικό αρχηγό της χώρας, ως Πρωθυπουργό, και η κυβέρνηση Κανελλόπουλου παραιτήθηκε αμέσως.
Ο Κανελλόπουλος αμέσως μετά την υποβολή της παραίτησής του δήλωσε στους δημοσιογράφους ότι «δημιουργούνται προϋποθέσεις για τη λύση του κυβερνητικού προβλήματος».
Παραπομπές
1945 11 01 Κατηγορία:1945
Miss International
Miss International (επίσημα The International Beauty Pageant) είναι ο τέταρτος μεγαλύτερος διαγωνισμός ομορφιάς στον κόσμο. Θεσμοθετήθηκε στο Λονγκ Μπιτς της Καλιφόρνια των ΗΠΑ το 1960 έπειτα από τη μεταφορά του διαγωνισμού Μις Υφήλιος στην Παραλία του Μαϊάμι. Την περίοδο 1968–1970 διεξαγόταν στην Ιαπωνία και τα έτη 1971 και 1972 επέστρεψε στην Λονγκ Μπιτς. Από το 1973 και μετά διεξάγεται στην Ιαπωνία.
Στον εν λόγω διαγωνισμό, μέχρι σήμερα δεν έχει κατακτήσει πρωτιά καμία αφρικανική χώρα. Η Τυνησία έφτασε το 1996 να εκλεγεί πρώτη φιναλίστ.
Φωτολίβος Δράμας
Το Φωτολίβος είναι χωριό του δήμου Προσοτσάνης, της Περιφερειακής Ενότητας Δράμας. Αποτελείται από τρεις συνοικισμούς: τον Σταθμό, το Τσιφλίκι και το Λαζοχώρι. Βρίσκεται κοντά στην ανατολική όχθη του Αγγίτη και 14 χιλιόμετρα νοτιοδυτικά της Δράμας και 45 χιλιόμετρα νοτιοανατολικά των Σερρών. . Στο Φωτολίβος υπάρχει ΚΕΠ του Δήμου Προσοτσάνης.
Στην περιοχή του Φωτολίβους έχει βρεθεί προϊστορικός οικισμός. Ο σύγχρονος οικισμός αναπτύχθηκε κατά τη διάρκεια της Τουρκοκρατίας ως τσιφλίκι Ελιά Μπέη που αγοράστηκε από την κεντρική διοίκηση. Το χωριό ονομάζονταν Φωτίλοβο ή Φωτέλιγγο ή Φωτολείβος. Έως το 1864 στο τσιφλίκι καλλιεργούνταν αποκλειστικά βαμβάκι, ενώ από τότε και έπειτα η καλλιέργεια καπνού επικράτησε. Στο τσιφλίκι εργάζονταν κυρίως Τούρκοι και χριστιανοί Τσιγγάνοι. Υπήρχαν και 40-45 οικογένειες Ελλήνων που ήταν ενοικιαστές χωραφιών, ενώ κατά τους χειμερινούς μήνες ξεχειμάζαν και ορισμένες οικογένειες Βλάχων ποιμένων. Το 1922 το τσιφλίκι Φωτολίβους 16.500 στρεμμάτων περιήλθε στο Ελληνικό κράτος και το διένειμε σε ακτήμονες πρόσφυγες από τον Πόντο και την Βιθυνία (Κίζδερβεντ). Το χωριό είχε ονομαστεί επίσης Νέα Ταρσός, από τους Μικρασιάτες πρόσφυγες που εγκαταστάθηκαν εκεί για να τους θυμίζει τη γενέτειρά τους, την Ταρσό της Μικράς Ασίας. Από το Φωτολίβος διέρχεται η Σιδηροδρομική γραμμή Θεσσαλονίκης - Αλεξανδρουπόλεως.
Σήμερα στο Φωτολίβος δραστηριοποιείται ο «Πολιτιστικός Σύλλογος Φωτολίβους». Κάθε χρόνο την καθαρά Δευτέρα διοργανώνεται Γιορτή Φασολάδας, ενώ εκδηλώσεις πραγματοποιούνται και κατά το πανηγύρι του χωριού του Προφήτη Ηλία. Την τελευταία Κυριακή του Αυγούστου πραγματοποιείται η Γεωργική έκθεση και γιορτή βαμβακιού.
Επίσης στο Φωτολίβος εδρεύει ο αθλητικός σύλλογος «Γυμναστικός Σύλλογος Άρης Φωτολίβους» που ιδρύθηκε το 1947 και δραστηριοποιείται στο άθλημα του ποδοσφαίρου, μετέχοντας στα πρωταθλήματα της Ε.Π.Σ. Δράμας. Έχει πλήθος συμμετοχών στην κορυφαία κατηγορία του πρωταθλήματος Ε.Π.Σ. Δράμας, με πιο αξιοσημείωτη την παρουσία του επί 15 συνεχή χρόνια από το 1992 έως το 2007. Επίσης έχει 2 συμμετοχές στον τελικό του κυπέλλου Ε.Π.Σ. Δράμας, αμφότερα με αντίπαλο τον Πανδραμαϊκό, το 1999 γνωρίζοντας την ήττα και το 2015, όπου νικώντας με 1-4 αναδείχθηκε κυπελλούχος.
Εξωτερικοί σύνδεσμοι
Κατηγορία:Χωριά του νομού Δράμας Κατηγορία:Δήμος Προσοτσάνης
Άγιοι Θεόδωροι Κοζάνης
0
Ο Άγιοι Θεόδωροι είναι ορεινό χωριό της Κοζάνης σε υψόμετρο 760 μέτρα.
Γεωγραφία - Ιστορία
Οι Άγιοι Θεόδωροι βρίσκονται στα ανατολικά του Νομού Κοζάνης, προς τα ανατολικά όρια με την Ημαθία. Διοικητικά ανήκει στην Τοπική Κοινότητα Πολυμύλου. Βόρεια και νότια του χωριού περνούν η Εγνατία Οδός και η ΕΟ Αλεξάνδρειας - Κοζάνης αντίστοιχα.
Οι κάτοικοι του χωριού ήρθαν μετά το 1922 από το χωριό Κρένασα της περιοχής Ματσούκα του Πόντου, από την Τρίγλια της Μικράς Ασίας και από τη νήσο Πρίγκηπο της θάλασσας του Μαρμαρά. Το χωριό παλαιότερα χωριζόταν σε δυο γειτονιές (μαχαλάδες). Σήμερα υπάρχει μόνο ο νότιος μαχαλάς, γιατί ο βόρειος έχει εγκαταλειφθεί εδώ και κάποιες δεκαετίες και εκτός αυτού διέρχεται από αυτόν η Εγνατία Οδός.
Πηγές
Κατηγορία:Χωριά του νομού Κοζάνης Κατηγορία:Δήμος Κοζάνης
Λίμνη του Μουστού
Η Λίμνη του Μουστού είναι υδροβιότοπος που βρίσκεται λίγα χιλιόμετρα μακριά από το Άστρος, στον Νομό Αρκαδίας, και χωρίζει τη Θυρεατική πεδιάδα σε δύο τμήματα, τον κάμπο του Άστρους και τον κάμπο του Αγίου Ανδρέα.
Ιστορία
Έως τη δεκαετία του 1950 είχε συνολική έκταση 2.500 στρέμματα, όμως η επέκταση των καλλιεργειών στα ελώδη εδάφη περιόρισε την έκταση της στα 850 στρέμματα. Η λίμνη περιλαμβάνει δύο κύριες και μόνιμες παράλιες λίμνες, των οποίων το βάθος δεν ξεπερνά τα 5 μέτρα, την ομώνυμη λίμνη και μία μικρότερη που ονομάζεται Χερονήσι. Συνδέεται με τη θάλασσα με δύο τεχνητά κανάλια, τα οποία αποτέλεσαν έργο του Βαυαρού μηχανικού του Όθωνα προκειμένου να αποξηράνει ένα μέρος της λίμνης, επειδή οι κάτοικοι των γύρω χωριών υπέφεραν από ελονοσία. Από τον Βαυαρό αρχιτέκτονα ανοίχθηκε το πρώτο κανάλι, που αποκαλείται μέχρι και σήμερα «βαυαρικό». Στις αρχές του 20ού αιώνα τα ψάρια του Μουστού ήταν άφθονα και η αλίευσή τους παρεχωρείτο σε ενοικιαστές. Εκείνα τα χρόνια δημιουργήθηκε ο μύθος του «Θηρίου του Μουστού», ενός στοιχειού που το μουγκρητό του ακουγόταν τις νύχτες ως το Χάνι του Κοπανίτσα. μικρογραφία|250px|Ο υδροβιότοπος και στο φόντο το Παράλιο Άστρος
Η λίμνη σήμερα
Εντεταγμένος στο ευρωπαϊκό δίκτυο Natura 2000, ο υδροβιότοπος της Κυνουρίας έχει χαρακτηριστεί ως προστατευόμενη περιοχή, καθώς αποτελεί καταφύγιο για σημαντικό πληθυσμό αποδημητικών πουλιών τα οποία διαχειμάζουν σε αυτόν (αγριόκυκνοι, ερωδιοί, αγριόπαπιες, νερόκοτες). Στους πυκνούς καλαμιώνες του φωλιάζουν γεράκια, πορφυροτσικνιάδες αλλά και μικρός αριθμός από τους απειλούμενους με εξαφάνιση καλαμοκανάδες. Από τα υπόλοιπα είδη της πανίδας του συναντώνται κέφαλοι, χέλια, κρασπεδοχελώνες και είδη φρύνων και σαυρών που προστατεύονται από τη συνθήκη της Βέρνης και από την ελληνική νομοθεσία. Η βλάστηση που αναπτύσσεται στις άκρες του υδροβιότοπου χαρακτηρίζεται κυρίως από υδρόβια φυτά όπως: καλάμια, είδη αγκαθιών και αρμυρίκια ενώ περιμετρικά ανθούν ο λευκός κρόκος, κόκκινες και λευκές ανεμώνες, κυκλάμινα, παπαρούνες και ο λευκός νάρκισσος, ένα πανέμορφο λουλούδι με μεθυστικό άρωμα που οι κάτοικοι ονομάζουν μανουσάκι.
Εξωτερικοί σύνδεσμοι
Μ Κατηγορία:Δήμος Βόρειας Κυνουρίας
Μπομπ Σάγκετ
Ο Μπομπ Σάγκετ (Bob Saget, 17 Μαΐου 1956 – 9 Ιανουαρίου 2022) ήταν Αμερικανός stand-up κωμικός, ηθοποιός και τηλεοπτικός παρουσιαστής. Από το 1987 έως το 1995 έπαιξε τον Ντάνι Τάνερ στη sitcom του ABC, Full House και επανέλαβε τον ρόλο στο σίκουελ του Netflix, Fuller House (2016–2020). Επιπλέον, ήταν ο αρχικός παρουσιαστής του America's Funniest Home Videos (1989–1997) και η φωνή του αφηγητή Τεντ Μόζμπι στην κωμική σειρά του CBS, How I Met Your Mother (2005–2014).
Απεβίωσε στις 9 Ιανουαρίου 2022 σε ηλικία 65 ετών από τραύμα στο κεφάλι.
Παραπομπές
Κατηγορία:Αμερικανοί άνδρες ηθοποιοί τηλεόρασης Κατηγορία:Αμερικανοί άνδρες ηθοποιοί φωνής Κατηγορία:Αμερικανοί κωμικοί Κατηγορία:Αμερικανοεβραίοι
Γιαν Προφόοστ
Ο Γιαν Προφόοστ (φλαμανδικά: Jan Provoost, επίσης αναφερόμενος και ως Jean Provost ή και Jan Provost, 1462/65 - Ιανουάριος 1529) ήταν Βέλγος ζωγράφος γεννημένος στη Μονς της Βαλλωνίας. Ήταν από τους πλέον διάσημους ζωγράφους της πρώιμης φλαμανδικής σχολής της γενεάς του.
Βίος
Ο Προφόοστ γεννήθηκε στη Μονς (ολλανδ. Μπέρχεν, Bergen). Ανατράφηκε εκεί από τον πατέρα του, Γιαν Προφόοστ τον Πρεσβύτερο, που ήταν επίσης ζωγράφος. Συμπληρώνει την εκπαίδευσή του με τον ζωγράφο και εικονογράφο χειρογράφων Σιμόν Μαρμιόν στη Βαλανσιέν. Ήταν παραγωγικός καλλιτέχνης, που εγκατέλειψε το πρώιμο εργαστήριό του στη Βαλανσιέν για να δημιουργήσει δύο άλλα, ένα στη Μπρυζ, στην οποία αρχικά εγκαταστάθηκε το 1492 Το 1493 μετέβη για σύντομο διάστημα στην Αμβέρσα, η οποία τότε ήταν το οικονομικό κέντρο των Κάτω Χωρών, για να δημιουργήσει το δεύτερο εργαστήριό του. Εκεί έγινε δεκτός στην τοπική Συντεχνία ζωγράφων και το 1494 επέστρεψε στη Μπρυζ της οποίας έγινε πολίτης το 1494. Στη Μπρυζ λαμβάνει πολλές παραγγελίες από τη διοίκηση της πόλης, την ελεύθερη Μπρυζ και τις εκκλησίες. Κάποιοι από τους πίνακες που έφτιαξε δείχνουν διασύνδεση με τους λογοτεχνικούς και ανθρωπιστικούς κύκλους της πόλης καθώς και το επιμελητήριο της ρητορικής. Εκπληρώνει, επίσης, τις υποχρεώσεις του στις συντεχνίες των γλυπτών και των σελλοποιών. Πραγματοποιεί προσκύνημα στην Ιερουσαλήμ την ίδια περίοδο (ή μεταξύ 1502-1505) και πιθανόν κατά την επιστροφή του γίνεται μέλος της αδελφότητας της Ιερουσαλήμ στη Μπρυζ. Ήταν επίσης χαρτογράφος, μηχανικός και αρχιτέκτονας. Στην Αμβέρσα συναντήθηκε με τον Άλμπρεχτ Ντύρερ το 1520 και ένα πορτρέτο του Ντύρερ, σήμερα στην Εθνική Πινακοθήκη Λονδίνου αποδίδεται στον Προφόοστ. Ήταν, επίσης, ο κύριος οργανωτής των διακοσμήσεων της πόλης προκειμένου να πραγματοποιηθεί η θριαμβευτική είσοδος του Καρόλου του Ε΄ στην πόλη.
Μετά το 1497 ο Προφόοστ νυμφεύεται τη χήρα του Μαρμιόν Ζαν ντε Καρούμπ (Jeanne de Quaroube). Η σύζυγός του απεβίωσε το 1506, οπότε ο Προφόοστ νυμφεύεται την Μαντλέν Ζβάεφ (Madeleine Zwaef), με την οποία απέκτησε ένα γιο, τον Άντριααν (Adriaan), ο οποίος θα γίνει επίσης ζωγράφος. Μετά το θάνατο και της δεύτερης συζύγου του (πριν από τις 20 Ιανουαρίου του 1509), νυμφεύτηκε την Καταρίνα Μπωρέν (Catharina Beaureins, απεβίωσε πριν τον Ιανουάριο του 1528), με την οποία απέκτησε τρία παιδιά: τον Thomas, υαλόγράφο, την Anna και τη Maria. Το όνομα της τέταρτης συζύγου του δεν είναι γνωστό. Ο τέταρτος γάμος ήταν βραχύβιος, καθώς ο ίδιος πέθανε μόλις ένα χρόνο μετά από την τρίτη σύζυγό του. Το 1523 ο Προφόοστ πιθανόν να έγινε Ιππότης του Τάγματος του Αγίου Γκράαλ. Απεβίωσε στη Μπρυζ το 1529.
Έργο
Το ύφος των Χέραρντ Ντάβιντ και Χανς Μέμλινγκ είναι εμφανές στα θρησκευτικά έργα του Προφόοστ. Η "Τελευταία Κρίση", που δημιουργήθηκε για το Δημαρχείο της Μπρυζ το 1525 είναι το μόνο έργο του για το οποίο υπάρχει σαφής τεκμηρίωση. Ο ίδιος έχει "υπογράψει" μόνον δύο έργα του. Συνεπώς, το έργο του αποσαφηνίζεται μόνον από τα αποτελέσματα υφολογικών συγκρίσεων και τεχνικών ερευνών και ερευνών επί των χρησιμοποιουμένων υλικών. Το 1971 μια ανώνυμη, πανοραμική "Σταύρωση" που βρέθηκε στο ξωκκλήσι Koolkerke ταυτοποιήθηκε ως έργο του Προφόοστ. Σήμερα βρίσκεται, ως μόνιμο δάνειο, στο Groeningemuseum της Μπρυζ, το οποίο διαθέτει και ορισμένα άλλα έργα του Προφόοστ. Το 2008-9 πραγματοποιήθηκε στο Μουσείο αναδρομική έκθεση έργων του.
Εξωτερικοί σύνδεσμοι
Κατηγορία:Φλαμανδοί ζωγράφοι Κατηγορία:Βέλγοι ζωγράφοι
Ας πάει και το παλιάμπελο
Ας πάει και το παλιάμπελο είναι δημώδης έκφραση που ανάγεται στην εποχή του Όθωνα (Βασιλέως της Ελλάδος). Η ίδια έκφραση υπήρξε τίτλος τραγουδιού που αποτέλεσε προσωπική επιτυχία της ηθοποιού Ρένας Βλαχοπούλου.
Το 1840, όπως σημειώνουν χρονογράφοι της εποχής, στο θέατρο Μπούκουρα (στην Αθήνα) έδινε παραστάσεις μια ιταλίδα τραγουδίστρια, η Ρίτα Μπάσο, η οποία σημείωνε μεγάλη επιτυχία. Κάποιο βράδυ, μετά τις ανθοδέσμες και τα χρυσαφικά που πρόσφεραν οι θεατές των πρώτων θέσεων, που ήταν βέβαια οι ευκατάστατοι, ακούσθηκε μια φωνή σχεδόν από τη τελευταία σειρά, ενός μάλλον χωρικού, που μέσα στον ενθουσιασμό του φώναξε: "ας πάει και το παλιάμπελο για χάρη σου", που πιθανώς να αφορούσε κάποιο αμπέλι αμφιβόλου παραγωγής που από την αξία του είχε προσφέρει κάποιο δώρο. Το περιστατικό διαδόθηκε σε όλη την Αθήνα, έτσι ώστε να γίνει παροιμιώδης και να αναφέρεται κάθε φορά σε πολύ προσωπικές αλλά σημαντικές στιγμές του καθενός.
Κατηγορία:Εκφράσεις
Ακαλισσός
Η Ακαλισσός ήταν πόλη της αρχαίας Λυκίας, πρώιμη επισκοπή, ενώ εξακολουθεί να αποτελεί τιμητική επισκοπή της Ρωμαιοκαθολικής Εκκλησίας. Νομίσματα κόβονταν στην Ακαλισσό, ορισμένα εκ των οποίων αποτελούν τμήμα νομισματικών συλλογών.
Η Ακαλισσός ευρισκόταν επί του κυρίως ρου του ποταμού Λιμύρου, εντός του ανατολικού τμήματος της ρωμαϊκής επαρχίας της Λυκίας. Ο Στέφανος ο Βυζάντιος και ο Ιεροκλής κάνουν αναφορά στο όνομά της. Διαφορετικές ελαφρώς τροποποιημένες εκδοχές της ονομασίας της πόλης απαντώνται σε διάφορες πηγές, όπως Ακαλισσός, Ακαλισός, Ακαμισός ή Ακαλλισσός. Ήταν για καιρό πολιτικά συνδεδεμένη με την Εδεβησσό, γειτονική της, προς τα δυτικά, πόλη. Η επισκοπή της Ακαλισσού εμφανίζεται, σε χαμηλή ως προς την σημασία της κατάταξη, μεταξύ των βοηθητικών επισκοπών της Μητρόπολης των Μύρων εντός της Notitia Episcopatuum του Ψευδο-Επιφάνιου, η οποία και συνεγράφη στην διάρκεια της βασιλείας του Βυζαντινού Αυτοκράτορα Ηρακλείου (610-641), καθώς και εντός εκείνης του Βασιλείου του Αρμένιου, η οποία και συνεγράφη μεταξύ του 820 και του 842, ωστόσο η οποιαδήποτε αναφορά στο όνομά της απουσιάζει από μεταγενέστερες εκδόσεις. Μην αποτελώντας, πλέον, έδρα επισκόπου, η Ακαλισσός είναι καταχωρημένη από την Καθολική Εκκλησία ως τιμητική επισκοπή.
Παραπομπές
Κατηγορία:Αρχαιολογικοί τόποι στην Περιοχή Μεσογείου (Τουρκία) Κατηγορία:Εγκαταλελειμμένοι οικισμοί στην Τουρκία Κατηγορία:Ιστορία της Επαρχίας Αττάλειας Κατηγορία:Λυκία Κατηγορία:Ρωμαϊκές πόλεις στην Τουρκία Κατηγορία:Καθολικές τιμητικές επισκοπές στην Ασία Κατηγορία:Πρώην επισκοπές του Οικουμενικού Πατριαρχείου Κωνσταντινουπόλεως Κατηγορία:Αρχαίες πόλεις της Λυκίας
387 π.Χ.
Θάνατοι
Κατηγορία:Έτη
Γερλήδες
Επί Τουρκοκρατίας λέγονταν Γερλήδες (από την τουρκική λέξη yer = γη) οι ντόπιοι κάτοικοι μιας περιοχής. Ειδικότερα, όμως, αποκαλούνταν με αυτό το όνομα οι γενίτσαροι Κρήτες (τουρκ. yerli yeniceri).
Οι Γερλήδες αποτελούσαν ένα τάγμα (ορντά) που συγκροτούνταν από 28 λόχους (οτζάκια), δηλαδή συνολικά από 2.500 άνδρες. Ο αρχηγός τους λεγόταν Γερλή Αγάς ή Γερλήαγας. Έδρα των Γερλήδων ήταν το Ηράκλειο. Εξάλλου, σε μια έκθεση του 1783 αναφέρεται ότι στα Χανιά υπηρετούσαν 1200 γερλήδες και 1150 στρατιώτες του πεζικού.
Ο Γερλή Αγάς ήταν την εποχή εκείνη αντίστοιχος με τον στρατιωτικό διοικητή περιφέρειας. Φαίνεται, μάλιστα, να λογιζόταν ένα από τα πλέον σημαίνοντα πρόσωπα της Κρήτης που όταν συνέβαινε κάτι συνέρχονταν σε σύσκεψη, όπως τούτο φανερώνει σχετικό ποίημα κάποιου Παύλου Πρεσβυτέρου από τις Αρχάνες:
Από τη δράση των διαφόρων Γερλη-αγάδων γνωστότερη είναι η εκστρατεία του Γερλήαγα Ομέρ στα Σφακιά το 1821, κατά την οποία υπέστη μεγάλη καταστροφή η περιοχή της Αμπέλου. Γενικότερα, μαζί και με τους αυτοκρατορικούς γενίτσαρους, είχαν τη φήμη ότι δεν υπάκουαν σε κανένα νόμο και δεν ανέχονταν κανένα περιορισμό.
Πηγές
Κατηγορία:Στρατιωτικοί σχηματισμοί της Οθωμανικής Αυτοκρατορίας Κατηγορία:Οθωμανική Κρήτη
386 π.Χ.
Θάνατοι
Κατηγορία:Έτη
Άγιος Αθανάσιος Θεσσαλονίκης
Ο Άγιος Αθανάσιος είναι η μεγαλύτερη προσφυγική κωμόπολη της περιφερειακής ενότητας Θεσσαλονίκης. Βρίσκεται 20 χιλιόμετρα δυτικά της Θεσσαλονίκης, στον οδικό άξονα της παλαιάς εθνικής οδού Θεσσαλονίκης-Αθηνών. thumb|280px|Μικρασιάτες στην περιφορά της εικόνας της Ζωοδόχου Πηγής, στην κωμόπολη του Αγίου Αθανασίου. thumb|280px|Ο Ιερός Ναός Ζωοδόχου Πηγής κτισμένος από Θρακιώτες και Μικρασιάτες πρόσφυγες. Με βάση την απογραφή του 2011, ο πληθυσμός του Αγίου Αθανασίου Θεσσαλονίκης είναι 4.967 κάτοικοι.
Ιστορία
Ο Άγιος Αθανάσιος είναι η μεγαλύτερη προσφυγική κωμόπολη του Νομού Θεσσαλονίκης. Βρίσκεται 20 χιλιόμετρα δυτικά της Θεσσαλονίκης και είναι κτισμένη πάνω στον οδικό άξονα, που κατά το παρελθόν ένωνε τη Θεσσαλονίκη με τη Δυτική Μακεδονία και τη νότια Ελλάδα. Ο ίδιος άξονας συνέδεε κατά την αρχαιότητα τη Χαλκιδική, τον Θερμαϊκό κόλπο και την Ανατολική Μακεδονία με το εσωτερικό της Κεντρικής και Δυτικής Μακεδονίας.
Ιδρύθηκε από πρόσφυγες 25 χωριών της Ανατολικής Θράκης και 7 της Μικράς Ασίας, από την περιοχή της Σμύρνης. Η εγκατάσταση των προσφύγων άρχισε τον Οκτώβριο του 1922 και συνεχίστηκε ως το 1924. Εγκαταστάθηκαν στο αγρόκτημα (τσιφλίκι) Βαρδάρ Καβακλί, εκτάσεως 26.000 στρεμμάτων. Το τσιφλίκι Βαρ Καβακλί ανήκε σε Τούρκο αξιωματούχο και τον καλλιεργούσαν χριστιανοί κολλίγοι. Με την απελευθέρωση όμως της Μακεδονίας το 1912-1913, το τσιφλίκι περιήλθε στον Ισραηλίτη Μαλλάχ. Αυτός απασχολούσε εκεί 10 οικογένειες τουρκόγυφτων οι οποίες εγκατέλειψαν το τσιφλίκι μόλις ήρθαν οι πρώτοι πρόσφυγες και η τότε κυβέρνηση το απαλλοτρίωσε για να δοθεί σε αυτούς. Επίσης, στους πρόσφυγες δόθηκαν και άλλα 3.500 στρέμματα από την περιοχή της Σίνδου.
Εκτός από το παραπάνω τσιφλίκι, υπήρχαν ακόμη και τα τσιφλίκια Παλιοκόπι, Τσαλκάτκο, Κουλουπάντζα και Τσαλίκοβο. Στην περιοχή του τσιφλικιού Καβακλί, το οποίο πήρε το όνομα από τα αυτοφυή καβάκια (λεύκες), εγκαταστάθηκαν οι πρώτοι πρόσφυγες από τον Οκτώβριο του 1922. Οι πρώτες 25 περίπου οικογένειες και μαζί οι πρώτοι κάτοικοι του νέου οικισμού είχαν προέλευση από το Κερμένι της Ανατολικής Θράκης.
Οι χριστιανοί αγρότες, που καλλιεργούσαν το τσιφλίκι κατάγονταν από τη γειτονική Χαλάστρα. Με την απελευθέρωση εγκατέλειψαν τα κτήματα και επέστρεψαν στην κώμη τους. Και επειδή κατοικούσαν στο τσιφλίκι Καβακλί, πήραν το επίθετο «Καβακλιώτες» όνομα που φέρουν ως τις μέρες μας.
Ο Τούρκος αξιωματούχος – Αγάς είχε το κονάκι του πάνω στο υψωματάκι που βρίσκεται λίγο πριν τον Άγιο Γεώργιο, ακριβώς εκεί που βρίσκονται σήμερα τα ξηραντήρια και οι αποθήκες του Γεωργικού Πιστωτικού Συνεταιρισμού. Γύρω από το κονάκι και σε ακτίνα περίπου 500 μ. υπήρχαν οι κατοικίες (χαμόσπιτα) των χριστιανών κολίγων. Αυτό αποδεικνύεται από τα κεραμίδια που βρίσκονται κατάσπαρτα μέσα στα χωράφια, απομεινάρια εκείνης της εποχής. Τα δε ερείπια του κονακίου πάνω στο λοφίσκο σώζονταν ως τη δεκαετία του 1850.
Με τη συνθήκη του Κιουτσούκ – Καϊναρτζή (1774) επετράπηκε στους χριστιανούς να κτίζουν ναούς. Έτσι, γύρω στα 1850 οι Καβακλιώτες κολλίγοι έκτισαν τον μικρό ναό του Αγίου Γεωργίου, ο οποίος σώζεται ως σήμερα και αποτελεί το αρχαιότερο οικοδόμημα της κωμόπολης του Αγίου Αθανασίου. Οι πρώτοι πρόσφυγες από το Κερμένι της Ανατολικής Θράκης, που άρχισαν να καταφθάνουν από τον Οκτώβριο του 1922, εγκαταστάθηκαν πρόχειρα και προσωρινά στα λιγοστά χαμόσπιτα, στις αποθήκες και στους στάβλους τους τσιφλικιού. Από την άνοιξη του 1923 και ως το φθινόπωρο του 1924 εγκαταστάθηκαν κατά μήκος του οδικού άξονα (σημερινή λεωφόρο Αθηνών) και σε βάθος προς βορρά περίπου 600 οικογένειες. Το 1924 αυτή η περιοχή ρυμοτομήθηκε και στους πρόσφυγες δόθηκαν οικόπεδα από την Επιτροπή Αποκαταστάσεως Προσφύγων. Στο τέλος του 1924 και στην απογραφή του 1928 ο νέος προσφυγικός οικισμός αριθμούσε 600 περίπου οικογένειες και 2.800 κατοίκους.
Τα θρησκευτικά τους καθήκοντα, μέχρι το 1934, τα εξασκούσαν στην εκκλησία του Αγίου Γεωργίου και στο ναΐσκο της Αγίας Άννας, που είχαν κτίσει αμέσως οι πρόσφυγες και βρίσκονταν δίπλα στον ιερό ναό Κοιμήσεως της Θεοτόκου. Κατεδαφίστηκαν μαζί το 1980-1981 και στη θέση τους ανεγέρθηκε ο σημερινός ναός.
Call the Police (Τραγούδι των G Girls)
To «Call the Police» είναι ένα τραγούδι που ηχογραφήθηκε από το Ρουμάνικο συγκρότημα G Girls. Κυκλοφόρησε σε ψηφιακή μορφή στις 14 Ιουνίου 2016 μέσω της δισκογραφικής Global Records και της Roton διεθνώς, ενώ διανεμήθηκε στην Ιταλία στις 15 Ιουλίου 2016 από την Ego. Το κομμάτι αυτό, που ήταν το ντεμπούτο του συγκροτήματος, γράφτηκε από τους Eric Turner και J-Son, καθώς οι Marcel Botezan και Sebastian Barac ανέλαβαν την παραγωγή. Το τραγούδι είναι ένα τυπικό "Eurodance" μουσικό κομμάτι που ενσωματώνει στοιχεία χορευτικής Ρουμάνικης μουσικής.
Άγιος Αθανάσιος Θεσσαλονίκης
Ιστορία
Ο νέος προσφυγικός οικισμός προσωρινά έφερε το όνομα Πέρινθος από την αρχαία πόλη της Ανατολικής Θράκης. Διοικητικά υπάγονταν στην από το 1918 κοινότητα Μπογαριέβου, η οποία το 1926 ονομάστηκε κοινότητα Καραβιάς και αργότερα κοινότητα Νέας Μεσημβρίας.
Call the Police (Τραγούδι των G Girls)
Οι μουσικοκριτικοί ήταν θετικοί με το τραγούδι, χαρακτηρίζοντάς το πιασάρικο και συγκρίνοντάς το με άλλες δουλειές του μέλους του συγκροτήματος Ίννα. Για λόγους προώθησης, οι Ρομάν Μπουρλάκα γυρίσαν ένα συνοδευτικό βιντεοκλιπ στο παλάτι. Κινήθηκε μέτρια εμπορικά. Αν και στην Πολωνία έφτασε στην 6η θέση του Top 100, στη Ρουμανία έφτασε μόλις στην 64η θέση.
Κατηγορία:Τραγούδια του 2016
Άγιος Αθανάσιος Θεσσαλονίκης
Ιστορία
Οι κάτοικοι του νέου οικισμού, που κατάγονταν από 32 συνολικά χωριά, δεν ήταν ευχαριστημένοι με την ονομασία «Πέρινθος» και η κάθε «ράτσα» ήθελε να δώσει το όνομα της δικής της χαμένης πατρίδας. Για αυτό σχημάτισαν χωριστές επιτροπές και προσπαθούσαν να πείσουν τον τότε Γενικό Διοικητή Θεσσαλονίκης να δοθεί η ονομασία που αυτές, χωριστά η καθεμία, πρότειναν. Και επειδή οι πολυαριθμότερες «ράτσες» κατάγονταν από τα χωριά Πέτρα, Μεσσήνη, Σκόπελο κ.λ.π. γι αυτό και πρότειναν τις ονομασίες Νέα Πέτρα, Νέα Μεσσήνη, Νέα Σκόπελος κ.λπ., χωρίς να υποχωρεί κανένας. Το σημερινό όνομα, Άγιος Αθανάσιος, δόθηκε από τον Διοικητή του Νομού Θεσσαλονίκης Καλεβρά Αχιλλέα.
Η ονομασία αυτή προοριζόταν για το συνοικισμό Μπογαριέβο, όπου υπάρχει παλιός ναός του Άγιου Αθανάσιου. Με τη μετονομασία όμως του Μπογαριέβου σε Καραβία ή αργότερα σε Νέα Μεσημβρία το όνομα Άγιος Αθανάσιος δόθηκε στον κοντινό συνοικισμό Καβακλί. Έτσι το χωριό πήρε το όνομα του από το ναό του Μπογαρίεβου.
Μετά από όσα προηγήθηκαν, το 1928 ο νέος οικισμός πήρε το όνομα Άγιος Αθανάσιος. Οι πρόσφυγες άρχισαν και πάλι να δημιουργούν τη ζωή τους ασχολούμενοι σχεδόν αποκλειστικά με τη γεωργία και την κτηνοτροφία. Η δεκαετία 1930-1940 ήταν μια δημιουργική χρονική περίοδος, τόσο στη γεωργία και κτηνοτροφία όσο και στα γράμματα. Τα μηχανήματα μπήκαν στη ζωή τους με αποτέλεσμα να αυξηθεί η παραγωγή και να καλλιεργηθούν νέα φυτά καθώς και περισσότερες εκτάσεις.
Το 1940 πολλοί κάτοικοι του Αγίου Αθανασίου βρέθηκαν στο Αλβανικό Μέτωπο για να υπερασπίσουν την Ελλάδα. Η περίοδος όμως που σημάδεψε τον Άγιο Αθανάσιο ήταν αυτή του Εμφύλιου.
Μετά το 1950 και ιδιαίτερα στις δεκαετίες 1970 και 1980 η περιοχή γνώρισε μεγάλη ανάπτυξη. Οι παλιές κατοικίες του εποικισμού έδωσαν τη θέση τους στις σημερινές σύγχρονες και ο Άγιος Αθανάσιος είναι πλέον μια σύγχρονη αναπτυγμένη κωμόπολη. Διαθέτει πολλά καταστήματα, Παιδικό Σταθμό, τρία Νηπιαγωγεία, δυο Δημοτικά Σχολεία, Γυμνάσιο, Λύκειο, Επαγγελματικό Λύκειο (ΕΠΑΛ), Ειδικό Δημοτικό Σχολείο, ιερούς ναούς κ.λ.π. Τα εκκλησάκια είναι αφιερωμένα στον Άγιο Γεώργιο και στην Αγία Παρασκευή. Ο κεντρικός ιερός ναός είναι αφιερωμένος στην Παναγία-Ζωοδόχο Πηγή, στην Κοίμηση της Θεοτόκου και στον Άγιο Αθανάσιο.
Ο ναός της Άγιας Παρασκευής ανεγέρθηκε το 1954 και στην αυλή του υπάρχει πηγάδι με αγίασμα. Το καμπαναριό (μεταλλική κατασκευή) έγινε το 1970. Ο ιερός ναός της Ζωοδόχου Πηγής κτίστηκε το 1934 από τον Ιωακείμ Χριστάνη και το γιο του Ιωάννη, πρόσφυγες από τη Σκόπελο. Ο ναός στολίστηκε με τις εικόνες που έφεραν οι πρόσφυγες από τις πατρίδες τους. Τις περισσότερες από αυτές τις έφεραν οι Μεσσηνιάτες και οι Σαφραλήδες. Αυτοί έφεραν και τα ακτινωτά εξαπτέρυγα τα μπρούτζινα μανουάλια και πολλά ιερά άμφια και βιβλία. Η εκκλησία αυτή κατεδαφίστηκε το 1980 και στη θέση της ορθώθηκε ο σημερινός ναός.
Στη δεκαετία του 1930 δημιουργήθηκαν οι πρώτοι γεωργικοί συνεταιρισμοί οι οποίοι αργότερα συγχωνεύτηκαν σε έναν που λειτουργεί και σήμερα. Το 1951 ιδρύθηκε ο «Αγροτικός Σύλλογος Νέων και Νεανίδων Αγίου Αθανασίου», ο οποίος στη συνέχεια εξελίχθηκε σε «Μορφωτικό Εκπολιτιστικό Σύλλογο» και λειτουργεί ως σήμερα. Πραγματοποιεί διάφορες εκδηλώσεις σε διαφόρους τομείς και ιδιαίτερα στους παραδοσιακούς χορούς. Υπάρχει ακόμα Σύλλογος Γυναικών, ο οποίος δημιούργησε και συντηρεί Τράπεζα Αίματος και ΚΑΠΗ (Κέντρο Ανοιχτής Προστασίας Ηλικιωμένων)
Τα 25 χωριά της Ανατολικής Θράκης και τα 7 της Μ. Ασίας από τα οποία κατάγονται οι κάτοικοι του Αγίου Αθανασίου
Πολιτιστικός σύλλογος Αγίου Αθανασίου
Ο Πολιτιστικός σύλλογος ιδρύθηκε το 1976 από πρόσφυγες της Ανατολικής Θράκης και Μικράς Ασίας. Έχει έντονη πολιτιστική δράση και συμμετέχει με χορευτικά τμήματα σε πολιτιστικές εκδηλώσεις σε όλη την Ελλάδα και σε διεθνή φεστιβάλ του εξωτερικού.
Οι Μακεδονικοί Τάφοι Αγίου Αθανασίου
Στην περιοχή του Αγίου Αθανασίου Θεσσαλονίκης βρέθηκε οικισμός κτισμένος επάνω στον οδικό άξονα που ένωνε κατά την αρχαιότητα, την ανατολική Μακεδονία, Χαλκιδική και Θερμαϊκό κόλπο με την κεντρική και δυτική Μακεδονία. Στην περιοχή του δήμου Αγίου Αθανασίου βρέθηκαν πολλοί μακεδονικοί τάφοι, μεγάλης αρχαιολογικής αξίας. Μερικοί από αυτούς βρέθηκαν ανατολικά του οικισμού του αγίου Αθανασίου, στη μεγάλη τούμπα.
Η αρχαιολόγος Μαρία Τσιμπίδου-Αυλωνίτη την άνοιξη του 1994 ανέσκαψε τις τούμπες (ταφικούς τύμβους), ανατολικά του οικισμού. Στο μεγάλο τύμβο και στην ανατολική πλευρά του εντοπίστηκαν δυο μικροί ασύλητοι τάφοι οι οποίοι χρονολογούνται από τα τέλη του 4ου αιώνα π.Χ (320-300). Ο ένας τάφος είναι κιβωτιόσχημος και μέσα βρέθηκαν χάλκινα σπιρούνια και αιχμές δοράτων. Τα ευρήματα μαρτυρούν την ταυτότητα του νεκρού που ήταν ιππέας του μακεδονικού ιππικού. Στον ίδιο τάφο βρέθηκε και αργυρή κύλικας σε σχήμα κάνθαρου. Αυτή ήταν και το πολυτιμότερο εύρημα του τάφου. Στον άλλο μικρό τάφο που βρίσκεται πολύ κοντά στον προηγούμενο, βρέθηκε μια ασημένια λάρνακα διακοσμημένη με δυο μικρούς δίσκους με ανάγλυφα δύο οκτάκτινα αστέρια μέσα στη λάρνακα τυλιγμένα σε χρυσοπόρφυρο ύφασμα. Βρέθηκαν επίσης καμμένα οστά νεκρής γυναίκας και ένα χρυσό δαχτυλίδι όπως επίσης και αρκετά πήλινα αγγεία. Στο κέντρο του τύμβου βρέθηκε μονοθάλαμος μακεδονικός τάφος ο οποίος χρονολογείται από τα τέλη του 4ου αιώνα π.Χ. η πρόσοψη του μνημείου είναι δωρική ενώ το αέτωμα του τάφου το κοσμούν μυθικοί γύπες με ολόχρυσα φτερά. Την είσοδο του τάφου στολίζουν δυο ολόσωμοι νέοι τυλιγμένοι με μακριές χλαμύδες στέκουν σιωπηλοί και φρουρούν τον τάφο. Μεγάλο ενδιαφέρον παρουσιάζει η ζωοφόρος του τάφου ύψους μόλις 35 εκατοστών. Στη ζωοφόρο, η οποία βρίσκεται πάνω από το θυραίο άνοιγμα απεικονίζεται με ζωηρά χρώματα, σκηνή μακεδονικού συμποσίου: Άνδρες στεφανωμένοι είναι γυρμένοι σε αναπαυτικές κλίνες οι οποίες έχουν πολύχρωμα καλύμματα. Απολαμβάνουν τα πλούσια εδέσματα και μουσική από λύρα και δίαυλο που κρατούν δυο γυναικείες μορφές. Στην ίδια σκηνή υπάρχουν ακόμη μια ομάδα έφιππων και πεζών συμποσιαστών, ενώ η σκηνή συμπληρώνεται από μια ομάδα Μακεδόνων οπλιτών, όπως μαρτυρούν η ενδυμασία τους, το κάλυμμα των κεφαλών τους, οι γνωστές «καυσίες» και τα όπλα τους.
Πληθυσμός
(σε παρένθεση ο πληθυσμός της δημοτικής ενότητας Αγίου Αθανασίου)
1o Δημοτικό Σχολείο Αγίου Αθανασίου Θεσσαλονίκης
Στο νέο προσφυγικό οικισμό του Αγίου Αθανασίου λειτούργησε για πρώτη φορά δημοτικό σχολείο το 1924, το οποίο στεγαζόταν σε μια ξύλινη παράγκα, εντός του χώρου του σημερινού Ιερού Ναού της Ζωοδόχου Πηγής. Το 1932 ξεκίνησαν οι εργασίες κατασκευής του σημερινού διδακτηρίου του σχολείου, ενώ τα εγκαίνιά του έγιναν προς το 1934. Κατά τη διάρκεια της γερμανικής κατοχής το σχολείο έκλεισε, ενώ άνοιξε εκ νέου το 1946.
2ο Δημοτικό Σχολείο Αγίου Αθανασίου Θεσσαλονίκης
Το 2ο Δημοτικό Σχολείο Άγιου Αθανάσιου ιδρύθηκε το 1952. Ωστόσο, αρχικά, στεγαζόταν στις εγκαταστάσεις του σημερινού 1ου Δημοτικού Σχολείου, κι αυτό ως το 1958.
Ειδικό Δημοτικό Σχολείο Αγίου Αθανασίου Θεσσαλονίκης
Ιδρύθηκε το 2018, δίπλα στις εγκαταστάσεις του 1ου Νηπιαγωγείου.
ΕΠΑΛ Αγίου Αθανασίου
Το ΕΠΑΛ Αγίου Αθανασίου θεμελιώθηκε τον Δεκέμβριο του 1998 από τον νομάρχη Κωνσταντίνο Παπαδόπουλο επί Δημαρχίας Σπυρίδωνα Χούλια.
Μεταφορές-Συγκοινωνία
Ο Άγιος Αθανάσιος απέχει 20 περίπου χιλιόμετρα από το κέντρο της Θεσσαλονίκης. Η πρόσβαση στην κώμη είναι εύκολη αφού βρίσκεται πάνω στον οδικό κόμβο που συνδέει τη Θεσσαλονίκη με το Ν. Πέλλας αλλά και τον άξονα που οδηγεί στα σύνορα με το κράτος των Σκοπίων. Υπάρχει επίσης πρόσβαση στον οδικό κόμβο που οδηγεί στην Αθήνα.
Πηγές
Ο MAKEΔΟΝΙΚΟΣ ΤΑΦΟΣ ΣΤΟΝ ΑΓΙΟ ΑΘΑΝΑΣΙΟ ΘΕΣΣΑΛΟΝΙΚΗΣ, βίντεο, 16'.23, 2015
Κατηγορία:Δήμος Χαλκηδόνος Κατηγορία:Κωμοπόλεις του νομού Θεσσαλονίκης
223 Ρόζα
Η Ρόζα (Rosa) είναι μεγάλος αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 9,68. Ανακαλύφθηκε το 1882 από τον Αυστριακό αστρονόμο Γιόχαν Παλίζα, που παρατηρούσε από τη Βιέννη. Η Ρόζα είναι ένα από τα μεγαλύτερα μέλη της Οικογένειας αστεροειδών της Θέμιδος.
Φυσικά χαρακτηριστικά
Η μέση διάμετρος της Ρόζας εκτιμάται σε 88 χλμ. Ο φασματικός της τύπος είναι CP. Το άλβεδό της είναι άγνωστο, όπως και η περίοδος περιστροφής της Ρόζας γύρω από τον εαυτό της.
Εξωτερικοί σύνδεσμοι
Ροζα
385 π.Χ.
Θάνατοι
Κατηγορία:Έτη
Windows Essentials
Το Windows Essentials (προηγουμένως γνωστό ως Windows Live Essentials και ενσωματωμένο στην εφαρμογή Windows Live Dashboard, Πρόγραμμα εγκατάστασης του Windows Live, Windows Live Essentials) είναι μια υπηρεσία της Microsoft που προσφέρει ηλεκτρονικό ταχυδρομείο, άμεσα μηνύματα, διαμοιρασμό φωτογραφιών, δημοσίευση σε ιστολόγια, ασφάλεια και άλλες υπηρεσίες του Windows Live σε ένα σημείο.
Οι χρήστες, μέσω αυτής της εφαρμογής, μπορούν να επιλέξουν να εγκαταστήσουν τις ακόλουθες υπηρεσίες του Windows Live:
Το Πρόγραμμα εγκατάστασης του Windows Live και οι υπηρεσίες που εγκαθίστανται μέσω αυτού (εκτός απ’ το Windows Live OneCare Family Safety) υποστηρίζουν εκδόσεις 64-bit των Windows Vista.
Ιστορικό
Στις 25 Αυγούστου του 2006, η Microsoft ξεκίνησε να αναζητά χρήστες για να συμμετάσχουν στη δοκιμή των υπηρεσιών του Windows Live μέσω του Windows Live Essentials, το οποίο ήταν παρόμοιο με το Google Pack της Google. Η υπηρεσία ενσωματώθηκε στο Windows Live Dashboard, μέσω του οποίο ο χρήστης μπορούσε να δει ποιες υπηρεσίες του Windows Live ήταν εγκατεστημένες στον υπολογιστή του και ποιες ήταν διαθέσιμες για εγκατάσταση. Το Windows Live Dashboard απαιτούσε την είσοδο των χρηστών με το Windows Live ID τους για να ελέγξουν ποιες υπηρεσίες είχαν λάβει. Τότε, υπηρεσίες που βασίζονταν στο διαδίκτυο, όπως το Windows Live Hotmail (και στη συνέχεια Windows Live Mail) ήταν μέρος της λίστας των προγραμμάτων αυτών.
Όμως, λίγο μετά τη δοκιμαστική του κυκλοφορία, το Windows Live Essentials δεν ήταν πια διαθέσιμο και η ιστοσελίδα του τώρα ανακατευθύνει τον χρήστη στα Windows Live Betas (προηγουμένως γνωστά ως Windows Live Ideas). Το Windows Live Dashboard αντικαταστάθηκε στις 30 Μαΐου του 2007 από το Πρόγραμμα εγκατάστασης του Windows Live και οι υπηρεσίες που προσέφερε έγιναν μέρος αυτού.
Εξωτερικοί σύνδεσμοι
Κατηγορία:Windows Live
125 (αριθμός)
Το 125 (εκατόν είκοσι πέντε) είναι ο φυσικός αριθμός που βρίσκεται μετά από το 124 και πριν από το 126. Είναι περιττός αριθμός, αφού δεν διαιρείται με το 2 στο σύνολο των φυσικών αριθμών. Ο αριθμός 125 συμβολίζεται ως CXXV στο ρωμαϊκό σύστημα αρίθμησης και ως ΡΚΕ΄ ή ρκε΄ στο ελληνικό σύστημα αρίθμησης.
Εξωτερικοί σύνδεσμοι
Κατηγορία:Σύνθετοι αριθμοί
Κόλουρος κύβος
Στη Στερεομετρία, ο κόλουρος κύβος (ή κόλουρο εξάεδρο) είναι ένα κυρτό ημικανονικό πολύεδρο, που ανήκει στα στερεά του Αρχιμήδη. Διαθέτει 14 έδρες: 8 ισόπλευρα τρίγωνα και 6 κανονικά οκτάγωνα. Έχει 24 κορυφές και 36 ακμές.
Γεωμετρικά χαρακτηριστικά κόλουρου κύβου
Αν θεωρήσουμε \alpha \,\! το μήκος της ακμής του στερεού, τότε ισχύουν τα εξής:
Κατασκευαστικά, ο κόλουρος κύβος μπορεί να προέλθει από τον κύβο, εάν αποκοπούν όλες οι κορυφές του, έτσι ώστε από τις έδρες του αρχικού κύβου να προκύψουν κανονικά οκτάγωνα και στη θέση των αποκομμένων κορυφών του να σχηματιστούν τρίγωνα.
Πηγές - Παραπομπές
Κατηγορία:Ομοιόμορφα πολύεδρα Κατηγορία:Στερεά του Αρχιμήδη
Βαλκανικό κύπελλο συλλόγων 1963-64
Το Βαλκανικό Κύπελλο Συλλόγων 1963-64 ήταν το 3ο Βαλκανικό Κύπελλο συλλόγων ποδοσφαίρου, μια ποδοσφαιρική διοργάνωση στην οποία αρχικά μετείχαν οκτώ σύλλογοι των βαλκανικών κρατών. Διεξήχθη σε δύο ομίλους με βαθμολογία και οι νικητές αγωνίστηκαν στον διπλό τελικό. Το Κύπελλο κατέκτησε αήττητη η Ραπίντ Βουκουρεστίου από τη Ρουμανία. Η διοργάνωση ξεκίνησε το Μάιο του 1963 και οι δύο τελικοί έγιναν τον Σεπτέμβριο του 1964.
Αποτελέσματα
* Σημείωση: Η Μπεσίκτας έστειλε τη Β΄ ομάδα της στα Τίρανα, διότι την ίδια ημέρα η Α΄ ομάδα της αγωνιζόταν στο Βουκουρέστι με τη Ραπίντ. Έτσι στις 17 Οκτωβρίου 1963 συνέβη το παράδοξο την ίδια μέρα να δίνει δυο αγώνες με δύο διαφορετικές ομάδες, σε δύο διαφορετικές χώρες για την ίδια διοργάνωση.
Η ολοκλήρωση των αγώνων στο Β΄ Όμιλο εξελίχθηκε σε παρωδία, αφού η Φενερμπαχτσέ αποχώρησε εξαρχής, ενώ ο Ολυμπιακός και η Ραντνίσκι αποσύρθηκαν από τη διοργάνωση, όταν ηττήθηκαν δυο φορές από την Σπαρτάκ Πλ. και δεν είχαν πλέον ελπίδα για την πρώτη θέση. Έτσι η βουλγαρική ομάδα προκρίθηκε στον τελικό χωρίς ουσιαστικό αντίπαλο. Έγιναν οι εξής αγώνες:
Εξωτερικοί σύνδεσμοι
Κατηγορία:Βαλκανικό κύπελλο συλλόγων ποδοσφαίρου Κατηγορία:Ποδόσφαιρο το 1963 Κατηγορία:Ποδόσφαιρο το 1964
Νίκος Δεληπρίμης
Ο Νίκος Δεληπρίμης (17 Μαΐου 1990, Πειραιάς) είναι Έλληνας επαγγελματίας πετοσφαιριστής. Έχει ύψος 1,97 μ. και αγωνίζεται στη θέση του ακραίου.
Καριέρα
Ο Νίκος Δεληπρίμης γεννήθηκε το 2000 στον Πειραιά και ξεκίνησε την καριέρα του στο χώρο της πετοσφαίρισης από τις ακαδημίες του Ολυμπιακού Πειραιώς, στις οποίες εντάχθηκε το 2000. Με τις αναπτυξιακές ομάδες των ερυθρόλευκων κατέκτησε το Πρωτάθλημα ΕΣΠΕΔΑ Παίδων το 2004 καθώς και τρία αντίστοιχα πρωταθλήματα εφήβων τα έτη 2005, 2006, 2007. Ήδη από το 2006 είχε υπογράψει το πρώτο του επαγγελματικό συμβόλαιο με τους Πειραιώτες, ωστόσο το 2008 αποφάσισε να συνεχίσει την καριέρα του στον Α.Ο.Π. Κηφισιάς (Α1). Στην ομάδα της Κηφισιάς παρέμεινε μέχρι και το 2013, με εξαίρεση την περίοδο 2010-11, κατά τη διάρκεια της οποίας αγωνίστηκε με τα χρώματα του Μίλωνα Νέας Σμύρνης στην Α2 κατηγορία. Με τον Α.Ο.Π. Κηφισιάς κατέκτησε το Ασημένιο μετάλλιο του Λιγκ Καπ Ελλάδας 2013.
Την περίοδο 2013-14 ο Νίκος Δεληπρίμης μετεγγράφη στον Οδυσσέα Αμαρουσίου, ο οποίος αγωνιζόταν στην Α2 κατηγορία. Στην ομάδα του Αμαρουσίου παρέμεινε μόνο για ένα χρόνο καθώς το 2014 πήρε μεταγραφή στον Σ.Φ.Π. Χανίων, με τον οποίο κατέκτησε την 1η θέση του Α΄ Ομίλου της Α2 στο Πρωτάθλημα 2014-15, αλλά η ομάδα της Κρήτης δεν πέτυχε την άνοδο για την Βόλεϊ Λιγκ στα μπαράζ που ακολούθησαν.
Το καλοκαίρι του 2015, επέστρεψε στον Ολυμπιακού Πειραιώς, οκτώ χρόνια μετά την πρώτη του αποχώρηση από το σύλλογο και κατέκτησε το Λιγκ Καπ και το Κύπελλο Ελλάδας 2016.
Στη συνέχεια αγωνίστηκε κατά σειρά στους Ηρακλή Χαλκίδας, Δ.Α.Σ. Δραπετσώνας, Αρμενική Πειραιώς και από το 2022 στον Γ.Σ. Πετρούπολης.
Εθνικά Πρωταθλήματα
'''Πρωτάθλημα Ελλάδας
'''1 Πρωτάθλημα Ελλάδας Α2 Εθνικής Κατηγορίας
Εθνικά Κύπελλα
'''1 Κύπελλο Ελλάδας
'''1 Λιγκ Καπ Ελλάδας
Μικρές κατηγορίες
'''1 Πρωτάθλημα ΕΣΠΕΔΑ Παίδων '''3 Πρωταθλήματα ΕΣΠΕΔΑ Εφήβων
Εξωτερικοί σύνδεσμοι- Πηγές
Κατηγορία:Έλληνες αθλητές της πετοσφαίρισης Κατηγορία:Πετοσφαιριστές ΟΣΦΠ Κατηγορία:Πετοσφαιριστές Μίλωνα Κατηγορία:Πετοσφαιριστές Εθνικού Πειραιώς
Antoine et Colette
Η ταινία μικρού μήκους “Antoine et Colette” γυρίστηκε το 1962 στη Γαλλία και διαρκεί 28 λεπτά.
Αποτελεί κομμάτι της σπονδυλωτής ταινίας “L'amour à vingt ans”, που αποτελείται από διάφορες ερωτικές ιστορίες, στην οποία συμμετείχε ο Φρανσουά Τριφό σκηνοθετώντας την ιστορία του Antoine Doinel από το “les 400 coups”, ο οποίος είναι πλέον 17 ετών, ζει μόνος και είναι ανεξάρτητος.
Ο Antoine ερωτεύεται λοιπόν την Colette και ο Truffaut μας περιγράφει τις προσπάθειες του νεαρού αγοριού για να κατακτήσει τη μικροαστή κοπέλα, της οποίας ο τρόπος ζωής έρχεται σε πλήρη αντίθεση με αυτόν του Antoine.
To “Antoine et Colette” είναι η συνέχεια του έργου “Les 400 coups” του Τριφό.
Πρωταγωνιστούν οι: Ζαν Πιέρ Λεό, Μαρί Φρανς Πισιέ, Πατρίκ Ωφέ, Ρόζι Βαρτ, Φρανσουά Νταρμπόν, Ζαν Φρανσουά Άνταμ, Πιέρ Σέφερ. Το σενάριο ήταν του Τριφό και της Σούζαν Σίφμαν, ενώ η σκηνοθεσία επίσης του Τριφό.
Κατηγορία:Γαλλικές ταινίες Κατηγορία:Ταινίες του 1962 Κατηγορία:Ταινίες σε σκηνοθεσία Φρανσουά Τρυφώ Κατηγορία:Γαλλόφωνες ταινίες Κατηγορία:Ταινίες σε σενάριο Φρανσουά Τρυφώ
Ηλίας Κουλουκουντής (αποσαφήνιση)
Το ονοματεπώνυμο Ηλίας Κουλουκουντής μπορεί να σχετίζεται με τα παρακάτω πρόσωπα:
384 π.Χ.
Θάνατοι
Κατηγορία:Έτη
Ο Σημαδεμένος
Ο Σημαδεμένος (αγγλ.Scarface) είναι Αμερικανική ταινία του 1983 με σκηνοθέτη τον Μπράιαν Ντε Πάλμα, σεναριογράφο τον Όλιβερ Στόουν και παραγωγό τον Μάρτιν Μπρέγκμαν και πρωταγωνιστή τον Αλ Πατσίνο ως Τόνυ Μοντάνα. Πρόκειται για προσαρμοσμένο ριμέικ της τανίας Σκάρφεϊς (σε ελληνική απόδοση ο Σημαδεμένος), και διηγείται την ιστορία ενός Κουβανού πρόσφυγα που φτάνει το 1980 στο Μαϊάμι και γίνεται βαρώνος στο καρτέλ ναρκωτικών στη ραγδαία αύξηση της χρήσης κοκαΐνης στη δεκαετία του '80. Η ταινία είναι αφιερωμένη στους Χάουαρντ Χοκς και Μπεν Χεκτ, τον σκηνοθέτη και σεναριογράφο αντίστοιχα της πρώτης ταινίας.
Η ταινία έκανε πρεμιέρα στη Νέα Υόρκη την 1η Δεκεμβρίου 1983 και κυκλοφόρησε στις 9 Δεκεμβρίου 1983 από την Universal Pictures. Η ταινία απέσπασε 45 εκατομμύρια δολάρια στο εγχώριο box office και 66 εκατομμύρια δολάρια παγκοσμίως. Η αρχικές κριτικές ήταν αρνητικές λόγω της υπερβολικής βίας, της βωμολοχίας και της παραστατικής χρήσης ναρκωτικών. Ορισμένοι Κουβανοί ομογενείς στο Μαϊάμι αντιτάχθηκαν στην απεικόνιση των Κουβανών στην ταινία ως εγκληματίες και διακινητές ναρκωτικών. Στα χρόνια που ακολούθησαν, οι κριτικοί την επανεκτίμησαν και τώρα θεωρείται μία από τις μεγαλύτερες γκανγκστερικές ταινίες που έγιναν ποτέ.
Σεναριογράφοι και σκηνοθέτες όπως ο Μάρτιν Σκορσέζε επαίνεσαν την ταινία και έχει αναφερθεί εκτενώς στην ποπ κουλτούρα, ειδικά στη μουσική χιπ χοπ, καθώς και σε κόμικς, τηλεοπτικά προγράμματα και βιντεοπαιχνίδια. Η ταινία έχει καταλήξει να θεωρείται ως μια καλτ κλασική.
Πλοκή
Το 1980, ο Κουβανός πρόσφυγας Τόνυ Μοντάνα φτάνει στο Μαϊάμι κατά τη μετακίνηση Κουβανών αντιφρονούντων στο λιμάνι του Μαριέλ. Μαζί με τον καλύτερο του φίλου, τον Μάνι Ριμπέρα, και τους Άνχελ και Τσι-Τσι, μεταφέρονται στο "Freedomtown", ένα στρατόπεδο συγκέντρωσης των προσφύγων. Σε αντάλλαγμα για τη δολοφονία του πρώην στελέχους της Κουβανικής κυβέρνησης, με εντολή του πλούσιου εμπόρου ναρκωτικών Φρανκ Λόπεζ, η παρέα απελευθερώνεται από τη Freedomtown και παίρνει πράσινες κάρτες. Έξω, τους προσφέρεται συμφωνία από το πρωτοπαλίκαρο του Φρανκ, τον Ομάρ Σουάρεζ να αγοράσουν κοκαΐνη από Κολομβιανούς εμπόρους. Η συμφωνία χαλάει και ο Άνχελ κόβεται κομμάτια με αλυσοπρίονο από τους Κολομβιανούς. Ο Μάνι και ο Τσι-Τσι μπαίνουν στο διαμέρισμα πριν να έχει ο Τόνι την ίδια μοίρα, και σκοτώνουν τους Κολομβιανούς. Υποψιασμένος πως ο Ομάρ τους πρόδωσε, ο Τόνι επιμένει να παραδώσει τα λεφτά και τα ναρκωτικά προσωπικά στον Φρανκ. Εντυπωσιασμένος, ο Φρανκ προσλαμβάνει τον Τόνι και τον Μάνι. Στη συνάντηση τους, ο Τόνι συναντά, και ελκύεται άμεσα, από την Ελβίρα Χάνκοκ, ερωμένη του Φρανκ.
Μήνες αργότερα, ο Τόνι επισκέπτεται τη μητέρα του Τζορτζίνα (Μίριαμ Κολόν) και τη μικρότερη αδελφή του, Τζίνα, στην οποία είναι υπερβολικά προστατευτικός. Η μητέρα του είναι αηδιασμένη από την εγκληματική ζωή του, και τον πετά έξω. Ενώ μπαίνει στο αυτοκίνητο του, ο Μάνι σχολιάζει την ομορφιά της Τζίνα, ο Τόνι όμως τον προειδοποιεί να μείνει μακριά της.
Ο Φρανκ στέλνει τον Τόνι και τον Ομάρ στη Βολιβία για να συναντηθούν με τον Αλεχάντρο Σόσα, μεγαλέμπορο κοκαΐνης. Ο Τόνι κάνει συμφωνία με τον Σόσα χωρίς την έγκριση του Φρανκ, και ο Ομάρ φεύγει για να επικοινωνήσει με το αφεντικό του. Ο Σόσα αποκαλύπτει πως ο Ομάρ ήταν πληροφοριοδότης της αστυνομίας και μετά βάζει τον Τόνι να δει ένα μαυρισμένο στο ξύλο Ομάρ να εκτελείται από ένα ελικόπτερο. Ο Τόνι εγγυάται για τα υπόλοιπα μέλη της οργάνωσης και τον Φρανκ, και ο Σόσα κάνει τη συμφωνία, προειδοποιώντας τον Τόνι να μην τον προδώσει ποτέ. Στο Μαϊάμι, ο Φρανκ είναι εξοργισμένος από τον θάνατο του Ομάρ και τη συμφωνία που έκανε ο Τόνι χωρίς την εξουσιοδότηση του. Η επαγγελματική σχέση μεταξύ Τόνι και Φρανκ διαλύεται, ο Τόνι φτιάχνει τη δική του οργάνωση και λέει στην Ελβίρα της προθέσεις που έχει γι' αυτήν.
Σε μία ντίσκο, ο Τόνι δέχεται την επίσκεψη του διεφθαρμένου ντετέκτιβ Μελ Μπέρνσταϊν, που προτείνει ένα "φόρο" στις επαγγελματικές συναλλαγές του Τόνι σε αντάλλαγμα για αστυνομική προστασία και πληροφορίες. Ο Τόνι εξοργίζει τον Φρανκ όταν φλερτάρει ανοιχτά την Ελβίρα μπροστά του. Μετά βλέπει την Τζίνα να χορεύει με έναν έμπορο ναρκωτικών. Τον πετάει έξω, και μετά από καβγά χαστουκίζει την Τζίνα και ο Μάνι τη μεταφέρει στο σπίτι της. Στη συνέχεια, εκτελεστές επιχειρούν να δολοφονήσουν τον Τόνι, αλλά εκείνος ξεφεύγει. Έχοντας υποψίες πως το πρώην αφεντικό του έστειλε τόσο τον Μπέρνσταϊν, όσο και τους δολοφόνους, ο Τόνι, ο Μάνι και ο Τσι-Τσι πηγαίνουν στο γραφείο του Φρανκ, όπου τον βρίσκουν μαζί με τον Μπέρνσταϊν. Όταν ένα στημένο τηλεφώνημα από έναν μπράβο του Τόνι αποκαλύπτει την εμπλοκή του Φρανκ, ο Μάνι εκτελεί τον Φρανκ και ο Τόνι σκοτώνει τον Μπέρνσταϊν. Ο Τόνι παίρνει την Ελβίρα και αρπάζει την αυτοκρατορία του Φρανκ.
Με τις προμήθειες του Σόσα, ο Τόνι χτίζει μια αυτοκρατορία πολλών εκατομμυρίων, και παντρεύεται την Ελβίρα. Όμως, η επιχείρηση αντιμετωπίζει προβλήματα: ο Τόνι και η Ελβίρα καταναλώνουν μεγάλες ποσότητες κοκαΐνης, ο τραπεζίτης που ξεπλένει τα χρήματα του Τόνι απαιτεί μεγαλύτερη πληρωμή, και ο Μάνι χολώνεται όλο και περισσότερο επειδή ο Τόνι πιστώνει την επιτυχία της επιχείρησης μόνο στον εαυτό του. Τελικά, ο Τόνι κατηγορείται για ξέπλυμα βρώμικου χρήματος και φοροδιαφυγή μετά από μια επιχείρηση της αστυνομίας. Ο Σόσα προσφέρεται να χρησιμοποιήσει τις διασυνδέσεις του στην κυβέρνηση για να κρατήσει τον Τόνι εκτός φυλακής, αν ο Τόνι δολοφονήσει έναν Βολιβιανό δημοσιογράφο που σκοπεύει να ξεσκεπάσει τον Σόσα σε μια ομιλία του στη σύσκεψη των Ηνωμένων Εθνών. Αργότερα, ο Τόνι διώχνει περισσότερο τον Μάνι και την Ελβίρα, κατηγορώντας τον φίλο του για τη σύλληψη του και κατηγορώντας τη γυναίκα του πως δεν μπορεί να κάνει παιδιά εξαιτίας των ναρκωτικών. Μετά από τον καβγά, η Ελβίρα εγκαταλείπει τον Τόνι.
Στη Νέα Υόρκη, ο Τόνι, ο Τσι-Τσι και ο μπράβος του Σόσα, Αλμπέρτο (Mark Margolis) ετοιμάζονται για τη δολοφονία. Ο Αλμπέρτο έχει βάλει μια βόμβα στο αυτοκίνητο του δημοσιογράφου, παρατηρούν όμως ότι εκείνος συνοδεύεται, απρόσμενα, από την οικογένεια του, ο Τόνι ματαιώνει την αποστολή. Ο Αλμπέρτο επιμένει να συνεχίσουν, αναγκάζοντας τον Τόνι να τον σκοτώσει. Αργότερα, ο Τόνι μαθαίνει πως ο Μάνι και η Τζίνα λείπουν για μέρες. Επιστρέφοντας σπίτι του, ο Σόσα επικοινωνεί με τον Τόνι, εξοργισμένος για την αποτυχία της αποστολής. Ο Σόσα τελειώνει τη συνεργασία τους και του θυμίζει πως δεν έπρεπε να τον προδώσει. Ψάχνοντας την Τζίνα, επισκέπτεται τη μητέρα του, η οποία του δίνει μία διεύθυνση. Όταν πηγαίνει εκεί βρίσκει τον Μάνι και την Τζίνα με τις ρόμπες, σκοτώνει εν ψυχρώ τον Μάνι. Η Τζίνα λέει στον Τόνι πως εκείνη κι ο Μάνι μόλις παντρεύτηκαν και θα του έκαναν έκπληξη. Ο Τόνι και οι άντρες του παίρνουν την Τζίνα στην έπαυλη του Τόνι. Ο Τόνι κηρύσσει πόλεμο στον Σόσα και θάβει το πρόσωπο του σ' ένα "βουνό" κοκαΐνης. Την ίδια ώρα, οι άντρες του Σόσα έχουν ήδη αρχίσει επίθεση στην έπαυλη του Τόνι, σκοτώνοντας τους άντρες του έναν-έναν. Η Τζίνα εμφανίζεται υπό την επήρεια ναρκωτικών, κατηγορεί τον Τόνι πως τη θέλει σεξουαλικά, και τον πυροβολεί στο πόδι. Έτσι η Τζίνα πέφτει εύκολος στόχος ενός από τους εκτελεστές του Σόσα. Ο Τόνι σκοτώνει τον φονιά της αδελφής του, αλλά όταν βλέπει το πτώμα της αδελφής του τρελαίνεται. Πλέον έχουν σκοτωθεί όλοι οι άντρες του Τόνι, ο οποίος έχει μείνει μόνος του εναντίον των αντιπάλων του.
Παραπομπές
Κατηγορία:Αμερικανικές ταινίες Κατηγορία:Ταινίες του 1983 Κατηγορία:Ταινίες παραγωγής Universal Pictures Κατηγορία:Ταινίες με θέμα τη μετανάστευση Κατηγορία:Ταινίες συσχετιζόμενες με ναρκωτικά Κατηγορία:Ταινίες σε σκηνοθεσία Μπράιαν Ντε Πάλμα Κατηγορία:Αμερικανικές ασπρόμαυρες ταινίες Κατηγορία:Ταινίες γυρισμένες στη Φλόριντα Κατηγορία:Ταινίες γυρισμένες στο Λος Άντζελες Κατηγορία:Ταινίες γυρισμένες στη Νέα Υόρκη Κατηγορία:Ταινίες που συσχετίζονται με το οργανωμένο έγκλημα στις Ηνωμένες Πολιτείες Κατηγορία:Αγγλόφωνες ταινίες Κατηγορία:Ταινίες σε σενάριο Όλιβερ Στόουν Κατηγορία:Ταινίες τοποθετημένες στο Μαϊάμι Κατηγορία:Ταινίες τοποθετημένες στη Νέα Υόρκη Κατηγορία:Ταινίες τοποθετημένες στη Φλόριντα Κατηγορία:Αμερικανικές γκανγκστερικές ταινίες
Κώμη
Η λέξη Κώμη σημαίνει μικρή πόλη στα αρχαία ελληνικά και είναι όνομα σύγχρονων οικισμών:
Κατηγορία:Αποσαφηνίσεις ελληνικών τοπωνυμίων
Καμάρα Λασιθίου
Κατηγορία:Αποσαφηνίσεις ελληνικών τοπωνυμίων
Χρήστος Χριστοδούλου
Το λήμμα  Χρήστος Χριστοδούλου μπορεί να σχετίζεται με κάποιο από τα παρακάτω πρόσωπα: